Diari Oficial de la Generalitat Valenciana


Sumari del DOGV 5426, del 11-01-2007 (2006/14859)

Notificació a Daniel Medina Carrasco de la sentència dictada en les actuacions del juí verbal 546/2006.
-------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2006/14676


Data del document
:   09-11-2006

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Procediment: juí verbal (desnonament per falta de pagament) 000546/2006.  
Demandant: Germinal Dinares Camacho.  
Procuradora: Jordá Albiñana, Dolores.  
Demandat: Daniel Medina Carrasco.  
Jorge Granel Rodríguez, secretari judicial del Jutjat de Primera Instància número 18 de València, fa saber:  
Que en el juí referenciat al marge, s'ha dictat la resolució que té el text literal següent:  
Sentència  
València, 8 de novembre de 2006  
Hortensia Montagud Miedes, magistrada jutgessa del Jutjat de Primera Instància número 18 de València, ha vist i oït estes actuacions de juí verbal civil de desnonament per falta de pagament de la renda i reclamació de quantitat, seguides amb el número 546/2006, a instància de Germinal Dinares Camacho, representat per la procuradora María Dolores Jordá Albiñana, i assistit pel lletrat Pedro Roncales Maiques contra Daniel Medina Carrasco declarat en rebel·lia, i que són les següents:  
«Antecedents de fet  
Primer  
Per torn de repartiment va correspondre a este Jutjat la demanda de desnonament per falta de pagament de local de negoci i reclamació de quantitat, interposada per la procuradora María Dolores Jordá Albiñana, en nom i representació de Germinal Dinares Camacho, contra l'esmentat demandat, en base als fets que consten en esta i es donen per reproduïts, i amb l'al·legació prèvia dels fonaments de dret que estima aplicables, acaba suplicant que amb els tràmits legals previs es dicte la sentència per la qual es declara que es correspon al desnonament que se sol·licita i es condemna la demandada a sotmetre's a esta declaració, i que desallotge l'immoble en el termini legal, amb l'advertiment de llançament si no ho fera, amb expressa condemna en costes i se la condemna també al pagament de la suma de cinc mil dos-cents euros (5.200 euros).  
Segon  
Admesa a tràmit la demanda per la interlocutòria de data 9 de maig de 2006, en el qual es realitzaren les prevencions oportunes a les parts es va assenyalar el dia i l'hora per a la celebració del juí.  
Tercer  
El dia del juí, 7 de novembre de 2006, va comparéixer únicament l'actora i es va ratificar en la seua petició i amb fonament en les al·legacions que es van realitzar en l'acte de la vista i que a fi de la brevetat es donen per reproduïdes. No ha comparegut el demandat el qual va ser declarat en rebel·lia. La demandant va aclarir que la quantitat endeutada fins al moment ascendix a la suma de cinc mil dos-cents euros (5.200 euros), i sol·licitada la recepció del plet a prova, es van practicar les admeses amb el resultat que consta en les actuacions.  
Quart  
En la tramitació d'este juí s'han observat les prescripcions legals.  
Fonaments de dret  
Primer  
L'acció que s'exercita en la demanda és la de desnonament per falta de pagament, i reclamació de quantitat, i s'ha de tramitar conforme al que disposa per al juí verbal en els articles 250.1. de la LEC 1/2000 en relació amb 438.3. del text legal. Este Jutjat és competent per haver correspost per torn de repartiment i ser de Primera Instància del lloc on está situat l'immoble, d'acord amb el que disposa l'article 52.7. de la LEC.  
Segon  
L'article 27.2 de la LAU de 1994, en relació amb l'article 35 d'esta Llei, establix que el contracte d'arrendament urbà, d'habitatge o d'arrendament per a ús distint d'habitatge podrà resoldre's a instància de l'arrendador per falta de pagament de la renda o de les quantitats que a esta s'assimilen.  
Tercer  
Resulta d'aplicació al cas l'article 440.3. de la LEC en allò relatiu a l'acció de desnonament exercitada que procedix estimar sense més tràmits atesa la incompareixença del demandat. I en allò referent a les quantitats reclamades, com ha resultat acreditat en la forma deguda l'impagament d'estes, de conformitat amb l'article 217 de la LEC a la vista de la prova practicada i que obra en les actuacions, és procedent l'estimació de la pretensió formulada per la part actora i se la condemna al pagament d'allò reclamat fins a la data i altres quantitats que resulten fins a l'execució de la sentència de conformitat amb l'article 220 de la LEC.  
Quart  
De conformitat amb l'article 394 de la LEC les costes s'imposaran a la part demandada.  
Vistos els preceptes esmentats i altres de general i pertinent aplicació.  
Decisió  
Que amb l'estimació de la demanda formulada per la representació de Germinal Dinares Camacho contra Daniel Medina Carrasco decrete la resolució del contracte d'arrendament concertat sobre l'immoble situat a València, carrer del Pare Luis Navarro, número 21, pis 2.º porta 2, objecte d'este litigi que vincula a les parts, amb l'advertiment de llançament al demandat si no desallotja l'immoble en el termini legal, cosa que el demandat ja ha estat advertit que si no desallotja voluntàriament l'immoble es procedirà al seu llançament en data 11 de gener de 2007. I així mateix el condemne que pague a l'actora la quantitat de cinc mil dos-cents euros (5.200 euros) i altres que resulten fins a l'execució de sentència, interessos i costes del procediment.  
I de conformitat amb l'article 497 de la LEC notifiqueu al demandat en parador ignorat la sentència dictada en este procediment mitjançant edictes que es remetran al butlletí oficial de la comunitat autònoma, per a la publicació, i uniu a les actuacions un exemplar d'este on aparega publicat i lliureu a l'esmentat procurador per al seu curs i gestió amb atent ofici remissori.  
Contra esta resolució es pot interposar recurs d'apel·lació en el termini de cinc dies davant l'Audiència Provincial de conformitat amb el que disposen els articles 457 i següents de la LEC 1/2000.  
Esta és la meua sentència, que pronuncie, mane i firme.»  
Publicació. L'anterior sentència fou donada, llegida i publicada per la magistrada jutgessa que la va dictar, mentre celebrava audiència pública en el dia de la data, de la qual jo, el secretari judicial, en done fe.   
València, 8 de novembre de 2006  
En atenció al desconeixement de l'actual domicili o residència de la part demandada, Daniel Medina Carrasco, per resolució de data 8 de novembre de 2006 la magistrada jutgessa, de conformitat amb el que disposen els articles 156.4 i 164 de la Llei 1/2000 d'Enjudiciament Civil, ha acordat la fixació d'este edicte i la publicació en el butlletí oficial de la comunitat autònoma, a fi que valga de notificació als esmentats demandats.  
València, 9 de novembre de 2006.- El secretari judicial: Jorge Granel Rodríguez.